
SC2019-
EXPUNERE DE MOTIVE  PRIVIND OPORTUNITATEA 

PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind modificarea numărului membrilor Consiliului de Administraţie la Societatea de Transport Public Timişoara S.A. și declanșarea procedurii de selecție pentru ocuparea posturilor vacante
Sectiunea a 2 - a 
Motivul emiterii proiectului de hotărâre
La Societatea de Transport Public Timişoara S.A Adunarea Generală a Acționarilor a hotărât modificarea numărului maxim de administratori. Astfel că, prin Adresa nr. SC2019-008253/03.04.2019 se solicită demararea procedurii de selecţie pentru ocuparea posturilor vacante.

Având în vedere dispoziţiile art. 28 alin. (2) din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, consiliul de administraţie este format din 5-9 membri în cazul întreprinderilor publice care au înregistrat o cifră de afaceri în ultimul exerciţiu financiar superioară echivalentului în lei al sumei de 7.300.000 euro și au cel puţin 50 de angajaţi.
În conformitate cu prevederile art. 3 din Anexa nr. 1 a Hotărârii de Guvern nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice, declanşarea procedurii de selecţie a membrilor consiliului de administraţie se realizează la data la care autoritatea publică tutelară emite actul administrativ în acest sens.
În concluzie, apreciem că este oportună iniţierea unui proiect de hotărâre privind modificarea numărului membrilor Consiliului de Administraţie la Societatea de Transport Public Timişoara S.A. și declanșarea procedurii de selecție pentru ocuparea posturilor vacante.

